ซิตี้แบงก์แนะขายหุ้นกรุงศรีฯ‘RHB’ย่ำแย่รอถูกมาเลย์ซื้อ
ซิตี้กรุ๊ป แนะขายหุ้นธนาคารกรุงศรีฯ ราคาวิ่งแรง ข่าว RHB จ้องซื้อกิจการเป็นไปได้ยาก
11 ส.ค. 2554

ซิตี้กรุ๊ป แนะขายหุ้นธนาคารกรุงศรีฯ ราคาวิ่งแรง ข่าว RHB จ้องซื้อกิจการเป็นไปได้ยาก
นักวิเคราะห์ซิตี้กรุ๊ป แนะขายหุ้นธนาคารกรุงศรีอยุธยา (BAY) เพราะเชื่อว่าข่าวที่ RBH Capital (RHB Banking Group) จะเข้าซื้อกิจการ BAY เชื่อว่าไม่เกิดขึ้น ขณะที่ราคาหุ้นวิ่งขึ้นไปรอรับข่าวนี้แล้ว
เหตุผลที่ซิตี้กรุ๊ปเชื่อว่าเป็นไปได้ยาก เพราะ RHB กำลังจะถูกเมย์แบงก์ และธนาคารซีไอเอ็มบีในมาเลเซียต่อรองเข้าซื้อกิจการ ระหว่างนี้จึงเป็นไปได้ยากที่จะมีกลยุทธ์ขยายขนาด
นอกจากนี้ ขนาดของ RHB ที่มีมูลค่าหลักทรัพย์ตามราคาตลาด6,700 ล้านเหรียญสหรัฐ มากกว่า BAY เพียงเล็กน้อยจาก BAY มูลค่า 5,600 ล้านเหรียญสหรัฐ RHB จะสามารถเพิ่มทุนเพื่อซื้อกิจการ BAY อย่างไร เพราะต้องจ่ายเงินมากกว่ามูลค่าของตัวเองกว่าจะได้อำนาจควบคุม
สำหรับจีอีถือหุ้น 33% ใน BAY มากกว่าตระกูลรัตนรักษ์ที่ถือ 25% หากจีอีขายหุ้นออกไปจะต้องขายเป็นเงินสดมากกว่าการแลกหุ้นเพื่อกลายเป็นผู้ถือหุ้นส่วนน้อยของกลุ่มธนาคารมาเลเซีย
นักวิเคราะห์กลุ่มธนาคารมาเลเซียของซิตี้กรุ๊ป คาดว่ากองทุนขั้นที่ 1 ของทั้งเมย์แบงก์รวมกับ RHB และซีไอเอ็มบีRHB ประมาณ 8.59% หลังจากรวมกิจการกันยังไม่แกร่งพอที่จะซื้อ BAY ถ้าเป็นเช่นนั้นระดับกองทุนขั้นที่ 1 เงินสดที่จะซื้อ BAY จะทำให้กำไรต่อหุ้นลดลงเมื่อทำคำเสนอซื้อ เมื่อรวมกับการที่ BAY ตัดสินใจลงทุนใหม่และสร้างแบรนด์แฟรนไชส์กรุงศรี จีอี จึงไม่น่าจะขายหุ้นนี้ ควรจะรอเห็นมูลค่าที่จะเพิ่มขึ้นมากกว่านี้
นอกจากนั้น ทั้ง BAY และ RHB มีขนาดใกล้เคียงกันทั้งมูลค่าหลักทรัพย์ตามราคาตลาดและสัดส่วนราคาต่อกำไรปีนี้ที่ 11 เท่าถ้าจีอีขายหุ้น BAY จะทำให้ RHB เสนอซื้อหุ้นไม่สำเร็จ
นักวิเคราะห์ซิตี้กรุ๊ป เชื่อว่าสัดส่วนราคาต่อมูลค่าบัญชีของ BAY ปัจจุบันที่ 1.6-1.7 เท่าจากอัตราผลตอบแทนต่อผู้ถือหุ้น 11% ในปีนี้และปีหน้า 13%
เมื่อสัปดาห์ที่ผ่านมา มีกระแสข่าวว่า RHB สนใจจะเข้าซื้อหุ้นใหญ่ BAY ทำให้นักลงทุนแห่เข้าไปซื้อหุ้น BAY เก็งกำไร ดันมูลค่าการซื้อขายเพิ่มขึ้นมากกว่าปกติ และราคาหุ้นพยายามปรับตัวขึ้น แต่สิ้นวันกลับปิดเท่ากับวันก่อน แต่ก็ถือว่าดีกว่าภาพตลาดโดยรวมที่ดัชนีและหุ้นธนาคารพาณิชย์ปรับตัวลงแรง
ด้านตลาดหลักทรัพย์กำหนดให้ใบสำคัญแสดงสิทธิอนุพันธ์ออกโดยบริษัทหลักทรัพย์ เอเซีย พลัส อ้างอิงหุ้นธนาคารกรุงศรีอยุธยา (BAY08CB) จำนวน 16 ล้านหุ้น ราคา 1.29 บาท มูลค่ารวม 20.64 ล้านบาท เข้าซื้อขายในตลาดวันที่ 7 มิ.ย.นี้ และครบอายุวันที่ 16 ก.พ. 2555